1. **Na Kalou kei Mosese:**
   * **Sota vata kei na Kalou (Lako Yani 33:7-11)**
     + O Mosese e sotava na Kalou e Vale Tabu , ka veivosaki kaya ni rau veirai mata (LY. 33:7-11).
     + Me matata oqo: Na “veirai mata” ka tukuni e eke sega ni basika vakayago, e matana votu na Kalou, ia e rau veitalanoa (dina ga ni sega ni raica na mata ni Kalou ko Mosese).
     + Na veiwekani nei Mosese kei na Kalou sa titobu cake tikoga
     + E yaco ko Mosese me dua na I talatala yalodina sara ni Kalou (Ipe. 3:5), a valenicina ka sega ni bokoca rawa na butobuto, ai vakaraitaki ni parofita rogovinaka.
   * **Yaco me veikilai vinaka kei na Kalou (Lako Yani 33:12-17)**
     + **Ena nona sa tukuna vei Mosese ko Jiova ni na sega ni lako vata kei ira na tamata ki Kenani (Lako Yani 33:1-3), sa vakavurea e dua na veitalanoa ka matalia (Lako Yani 33:12-17):**
       1. **Kalou** : Au sa kila na yacamu kau sa lomani iko talega
       2. **Mosese** : Mo ni vakatakila vei au na nomuni valavala *me’u kilai kemuni*
       3. **Kalou** : Au na lako dina kei iko, kaú na vakacegui iko
       4. **Mosese** :Kevaka ko ni sa sega ni lako, mo ni kakua ni kauti keimami cake tani eke
       5. **Mosese** : Kevaka ko ni sa sega ni lako, Ka cava na ka ena kilai kina eke ni kemuni sa lomani au?
       6. **Kalou** : Au na cakava talega …oqo ko sa vosa kina, niú sa lomani iko kaú sa kila na yacamu.
     + E tiko kei na Kalou o Mosese me 40 na siga, soli vua na I Vunau e Tini kei na I vakaro me tara na Vale Tabu. Oqo e sa tu tale ena mata ni Kalou, me vakamamasu ena vukudra na tamata. E vaka me rau sa veikilai voleka sara kei na Kalou, ena I vakarau ni nona vosa. Na cava tale e se vo me kila baleti koya na Kalou (LY 33:13)? Na cava sa vei iko mo kila baleti Koya na Kalou?
2. **Na I serau ni Kalou:**
   * **Gagadre me raica na I serau ni Kalou (Lako Yani 33:18-23)**
     + E kaya o Mosese: Ni vakaraitaka vei au na nomuni serau (LY. 33:18) + Sauma na Kalou: Au na cakava e matamu na noqu vinaka (LY. 33:19) + E vakaraitaka vua na Kalou na nona I tovo (LY. 34:6-7) = Na I serau ni Kaloui sai koya na nona vinaka, sai koya na nona I tovo
     + Koya gona, na noda “serau” sai koya na noda vakacilava na I tovo I Jiova ena noda bula ni veisiga (2 Koronica 1:12; 3:18).
     + Ni da raica na kauveilatai, eda raica kina na I serau levu duadua ni Kalou, nna vinaka, kei na mona I tovo.
   * **Raica na I serau ni Kalou (Lako Yani 34:1-28)**
     + Na Kalou e vakaraitaka ki vei Mosese na nona iserau enai ka vitu ni nona lako cake ena ulunivanua.
     + Na nona raica na serau ni Kalou sa vakadinadinataka na nona kacivaka na Kalou vakataki koya na nona I tovo (LY. 34:6-7)). E cuva ka masu ko Mosese ena nona raica na eke na loloma ni Kalou (LY 34:8; 1 Joni 4:19).
     + Ni oti oya, Na Kalou sa vakadeitaka na nona veiyalayalati kei Isireli ka vosota na qaravi matakau.
   * **Vakavoui ena I serau ni Kalou (Lako Yani 34:29-35)**
     + A rau sa veivosaki kei na Kalou ko Mosese ena vuqa na gauna “ni rau sa veiraici mata,” ia e sega ni se dua na gauna me serau vakaoqo na matana. Na cava e veisau ena gauna oqo? Sa matata, ni veisau qo, e taura e dua na gauna balavu (Lako Yani 34:34-35).
     + Sa qai kila vinaka na Kalou ko Mosese. Sa matua na nodrau veiwekani. Sa qai vakadeitaka me digitaka I serau ni Kalou ka sa vakavoui koya na I serau ko ya.
     + Sa qai kila vinaka na Kalou ko Mosese. Sa matua na nodrau veiwekani. Sa qai vakadeitaka me digitaka I serau ni Kalou ka sa vakavoui koya na I serau ko ya.
     + Ena vakasama vata oqo, sa sureti keda tiko kina ko Paula me da vakadamurimuri Mosese ena noda digitaka na I serau ni Kalou me vakavoui keda me vaka ga na nona a vakavoui ko koya (2 Koro. 3:12-18).
     + Ko Mosese e sa I vakaraitaki ki vei keda ena veika e rawa ni cakava ki vei keda na Kalou ni da vakatarai koya me vakavouya na noda I tovo ka buli keda me da veiucui kei na Kalou.